《祷雨应时喜而联句》
宋代·石元规

何心慰黎民，山川朝出云。
精诚动天地，丹恳在词文。
南亩苗初槁，西郊雨已纷。
林峦添郁郁，草木共欣欣。
休怪芝田茂，其如羽服勤。
穹苍岂私曲，汉俗足妖氛。
途路尘埃息，轩窗暑气分。
丰年慰农叟，盛德谢吾君。
枝润惊林鸟，厨清绝楚蚊。
上真何以报，惟把宝香焚。

作者简介：石元规，名未详，道号翛然子，与张继先多有唱和。事见《三十代天师虚靖真君语录》卷四。今录联句诗六首。